text: Dansk mælkebil forulykket på tysk landevej
  27 december 2017 kl. 18.35
  En dansk chauffør mistede onsdag eftermiddag herredømmet over sin lastbil og endte i grøften på rute 199 ved Handewitt.
  
  Den 60-årige danske chauffør var på vej mod Danmark, da han mistede herredømmet over sin mælkebil, mens han kører på rute 199 mellem Unaften og Handewitt syd for den dansk-tyske grænse.
  Lastbilens højre forhjul fik fat i rabatten, og chaufføren forsøgte at rette lastbilen op. Det lykkedes ikke og mælkebilen havnede i grøften.
  Den danske chauffør er uskadt.
  